Pasgebore baba verlate in KZN gevindArgieffoto ŉ Pasgebore babaseuntjie is Woensdagoggend in ŉ stegie in Kerkstraat in Pietermaritzburg, KwaZulu-Natal, gevind. “Plaaslike owerhede het paramedici omstreeks 06:45 na die toneel ontbied,” het Russel Meiring, woordvoerder van ER24, gesê. “Die seuntjie was in ŉ kombers toegedraai in ŉ stegie. Hy het nie enige beserings opgedoen nie, maar het tekens van geringe verkluiming getoon.” Die baba is behandel voor hy na die Northdale-hospitaal geneem is vir dringende behandeling. Plaaslike owerhede het met ER24-paramedici by die hospitaal vergader vir verdere ondersoek.